"Aħna wkoll għomja?" – Prayer Café: 28 ta' Marzu 2014 Meta tħares lejn il-ħajja tiegħek, x'tara? Tarhom id-dettalji? Prova aqra ftit x'qal Fr Charles waqt laqgħa tal-prayer café u.....irrifletti. Fr Charles beda l-ewwel parti tal-laqgħa tal-prayer café b'eżempju li ta l-Papa f'waħda mill-omeliji tiegħu (vidjow). Fejn qal li ħafna drabi l-vizjoni tagħna tkun bħal wieħed li qed jibagħti bil-kataretti u li jkollu bżonn jagħmel l-operazzjoni. Kif jagħmel l-operazzjoni jara' dettalji li qabel ma kienx jara'. "Meta int tkun fil-grazzja ta' Alla" kompla jżid Fr Charles, "meta int tkun fil-paċi ta' Alla, tara' dettalji li qabel ma kontx tarhom fil-ħajja tiegħek." Id-dettalji li kien qed jirreferi għalihom Fr Charles, mhumiex id-dettalji ta kif ħaddieħor jridek tħares lejn il-ħajja, imma wieħed jibda jħares lejn il-ħajja kif Alla jridek tħares lejha. Għalhekk wieħed jibda jifhem aktar Alla jrid minnu għax jkun qed jara ċar, għax ikun fil-paċi ta' Alla. Wara l-qari tal-vanġelu, Fr Charles irrefera għalih bħala vanġelu bil-ritratti kontinwi tal-ħajja tagħna. L-aħħar domanda li l-Fariżej staqsew lil Ġesu', m'għadnix il-kuraġġ li nagħmluha aħna. "Aħna wkoll għomja?" Aħna kapaċi nsaqsu lil Ġesu'din id-domanda llum stess? F'dan ir-randan, fejn qbiżna aktar minn nofs, inbidel xi ħaġa f'ħajtek? Hawn ħafna, innota Fr Charles li bdew jaqraw il-Bibbja, hemm ukoll li qed jipprovaw jigdmu aktar ilsienhom biex jżommu l-paċi f'qalbhom u f'dawk ta madwarhom. Hawn min għamel ħafna sforż. Importanti li tidħlu f'relazzjoni soda ma Ġesu' . Dan ma jfissierx li trid tkun soru jew patri jew tkun eremit f'kunvent. Kien hawnhekk fejn Fr Charles qasam magħna esperjenza ċkejkna, fejn hu kellu x-xorti li jqatta' ġurnata f'eremitaġġ f'Ruma, fejn jgħixu f'silenżu strett, għadhom kamra, distratta minn xulxin f'ġnien kbir. Wieħed seta' jitkellem biss waqt il-ħin tar-rikrejazzjoni. Hawnhekk Fr Charles ħass paċi f'qalbu, tkellem ma wieħed minnhom u qallu kemm hi ħajja ta' paċi din li qed tgħixu ntom. Iżda r-risposta kienet "kieku taf Fr minn xix ngħaddu!" Bl-istess ħaġa ngħafu fejn Padre Pio ukoll, li kien jgħix f'kunvent, ix-xitan prova jkissru, kif ukoll il-knisja. Meta qalulu biex ma jqaddis għal sentejn sħaħ, il-knisja kienet qaltulu. Ċertament ma kienx Alla li qallu. B'dawn iż-żewġ eżempji u ħafna oħrajn, Fr Charles kompla jgħidilna li fil-ħajja tagħna, iva, hemm ħafna affarijiet li jrridu noqodu attenti għalihom, irridu niftħu għajnejna għall-kelma ta' Alla u NARAW ID-DETTALJI. Dawk id-dettalji li l-agħma ra meta fejqu Ġesu'. Dawk id-dettalji li l-agħma ra biex wara li ġie jara', kellu lest għalih qorti sħiħa. U huma dawk id-dettalji li tawh l-qawwa biex jfaċċja l-inġustizzji tan-nies. Mingħajr il-grazzja ta' Alla, mingħajr dawn id-dettalji, l-agħma kien jara biss dak li ħaddieħor kien jara....imma hu għax kien fil-paċi ta' Alla, ifaċċja s-sitwazzjonijiet bil-qawwa ta' Alla. Huwa ħaddieħor li baqa' agħma. U int? Qed tara d-dettalji li tarhom biss bil-qawwa ta' Alla? « NIBDEW NINBIDLU LLUM BIT-TAGĦLIM TAL-PAPA FRANĠISKU
"Aħna wkoll għomja?" – Prayer Café: 28 ta' Marzu 2014